21/03/2012 | Administración LocalMunicipal
Noia
Administración Financeira. Intervención
Resolución da Alcaldía número 646-12 pola que se declara prescrición de obrigas e facturas

Con data 8 de marzo de dous mil doce dictouse a resolución da Alcaldía núm.646-12 que literalmente se transcribe: “Feitos: Con data 22 de decembro do 2011 presentase proposta da Tesourería municipal sobre prescrición colectiva de obrigas e facturas pendentes de pago por un importe total de 81.124,38 euros, correspondentes aos exercicios 2007 e anteriores. Esta Alcaldía, mediante providencia da mesma data ordena a publicación dun anuncio no Boletín Oficial da Provincia, no que conste o listado dos interesados, concepto e importe do crédito, aos efectos de que os mesmos puideran alegar, nun prazo de quince días hábiles, o que considerase axeitado na defensa dos seus intereses. Dito anuncio foi publicado no Boletín Oficial da Provincia n.º 2, de data 3 de xaneiro do 2012. Transcorrido o prazo outorgado, sen que se presentasen alegacións, procede continuar coa tramitación do expediente, resolvendo o mesmo. Fundamentos de dereito: Artigo 25 da Lei 47/2003, do 26 de novembro, xeral orzamentaria. Resolución: Examinada a documentación que forma parte do expediente, entendendo que se outorgaron as garantías suficientes aos interesados no período de alegacións para que manifestase o que estimasen oportuno en defensa dos seus dereitos, e que dentro do prazo outorgado no se presentaron alegacións, tendo en conta que a prescrición opera de forma automática, salvo proba de interrupción e debe declararase incluso de oficio, e que observaron os principios e indicacións que en canto ao procedemento establece a Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1990, así como a normativa específica en materia de Facendas Locais, Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e os preceptos que en materia de competencia e regulación especifica corresponden ás entidades locais, contidos na Lei 7/1985, do 2 de abril, reguladora das bases de réxime local, modificada pola Lei 57/2003, de medidas para a modernización do goberno local, RESOLVO: Primeiro. –Declarar a prescrición das obrigas e facturas por un importe total de 81.124,38 Euros, cuxos terceiros, conceptos e importes individualizados relaciónanse no anexo que se adxunta a presente Resolución Segundo. –Ordenar que se proceda a baixa en contabilidade das obrigase recoñecidas pendentes de pago por un importe total de 2.825,90, e a modificación do estado das facturas pendentes de pago por importe de 78.298,48, rexistrandose as mesmas como prescritas. Terceiro. –Publicar no Boletín Oficial da Provincia o anuncio da presente resolución, para que sirva de notificación aos interesados. Cuarto. –Contra a presente resolución, que pon fin á vía administrativa, poderá formular os seguintes recursos: 1.–Reposición: de conformidade co establecido no art.14.2 do Real decreto lexislativo 2/2004, contra a presente resolución poderá formular perante a alcalde-presidente desta Corporación, o recurso de reposición a que se refire o art.108 da Lei 7/85, previo ó contencioso-administrativo, no prazo dun mes, contado a partir da recepción da presente notificación. Transcorrido outro mes sen que se notificase a súa resolución, entenderase desestimado e quedará aberta a vía contencioso-administrativa.2.–Contencioso administrativo: ante o Xulgado Contencioso-Administrativo, no prazo de dous meses, contados dende o día seguinte ó da notificación do recurso de reposición, se fose expreso; se non o fora, o prazo será de seis meses, a contar dende a día seguinte a aquel en que se produza o acto presunto (art.46 Lei 29/1999). Noia, 8 de marzo do 2012. Ante min O alcalde A secretaria Asdo.: Rafael García Guerrero Asdo.–Raquel B. Bahíllo Varela ANEXO I ANEXO II